CO POPRAD

Kde líšky dávajú dobrú noc
2025-03-29 03:00 (Europe/Bratislava) | Kníhkupectvo Christiania, Námestie sv. Egídia 3004/108, Poprad, Slovenská republika
V spolupráci s vydavateľstvom N Press vás srdečne pozývame na besedu s historičkou Hanou Kubátovou, M.A., Ph.D. o jej knihe Kde líšky dávajú dobrú noc.
Historička Hana Kubátová v knihe Kde líšky dávajú dobrú noc : kresťanský nacionalizmus a holokaust na Slovensku skúma, ako sa formovanie národného štátu počas druhej svetovej vojny prepojilo s kolektívnou zradou a genocídou. Ukazuje, že holokaust nebol len „importovanou“ tragédiou, ktorú Slovensku vnútilo nacistické Nemecko, ale procesom, na ktorom sa podieľali samotní Slováci – politické a náboženské elity, miestni funkcionári aj bežní občania. Táto kniha narúša pohodlný mýtus o Slovensku ako obeti nacistického diktátu a kladie otázku, ako sa mohla krajina, ktorá sa prezentovala ako kresťanská a národná, stať aktívnym účastníkom holokaustu.Kubátová prináša odpoveď podloženú množstvom dôkazov, ktoré hovoria, že k holokaustu neviedli len rozhodnutia mocných. Umožnili ho každodenné prejavy lojality, kompromisov a chamtivosti, a to aj v tých najodľahlejších kútoch krajiny, kde líšky dávajú dobrú noc. Historická analýza udalostí sa prelína s varovaním pred silou nacionalistických ideológií prekračujúcich hranice – geografické aj časové.
Vstupné dobrovoľné.Rezervácie miest na 052/ 77 22 944

Niečo ti chcem povedať
2025-01-30 10:00 | Kníhkupectvo Christiania, Námestie sv. Egídia 3004/108, Poprad, Slovenská republika
Pozývame vás na besedu so spoluautorkami knihy Niečo ti chcem povedať Apolóniou Sejkovou, Katarínou Martonovou a Elenou Martinčokovou.
Napadlo vám niekedy, čo prežívajú rodičia, keď sa im ich LGBTI+ dieťa zdôverí „niečo ti chcem povedať“? Aká môže byť ich cesta od prvotného prekvapenia až šoku po jasnú podporu? Aké reakcie majú súrodenci, starí rodičia, alebo blízke okolie?
Kniha, ktorú budú spoločne predstavovať, obsahuje pätnásť autentických príbehov rodičov a ich detí, pričom sa zameriava na ich cestu od prvotného prekvapenia po jasnú podporu.
Príbehy reflektujú reakcie rodiny a okolia, a zdôrazňujú potrebu akceptácie.
Srdečne pozývame!
Vstupné dobrovoľné.

Beseda s Grigorijom Mesežnikovom
2024-10-23 10:00 | Kníhkupectvo Christiania, Námestie sv. Egídia 3004/108, Poprad, Slovenská republika
Srdečne pozývame na besedu s Grigorijom Mesežnikovom.
V novej knihe rozhovorov Jána Štrassera je jeho respondentom známy politológ a politický analytik a silný hlas občianskej spoločnosti, ktorý sa venuje domácej i zahraničnej politike. Kniha Bol som na zozname vraha zo Zámockej nás prevedie detstvom a dospievaním G. Mesežnikova v sovietskom Rusku, cez štúdium na vysokej škole, počas ktorého si založil rodinu, a približuje aj presťahovanie sa do Československa.
Kniha sa z veľkej časti venuje trom kľúčovým témam: Rusku a Ukrajine, Izraelu a súčasnej situácii na Blízkom Východe a strastiplnej ceste Slovenska od Nežnej revolúcie, cez éru mečiarizmu až po dramatické roky covidové a aktuálnu vládu Fico 4.0.
Mesežnikovov príbeh je plný radostných osobných momentov aj pracovných úspechov. Na konte má desiatky kníh a stovky mediálnych výstupov. Ktoré zo životných míľnikov spôsobili, že sa Griša, ako ho volajú priatelia, ocitol na zozname vraha zo Zámockej?
Podujatie vzniklo v spolupráci s vydavateľstvom Mamaš a iniciatívou Poprad za Demokraciu.
Počet miest je obmedzený, to svoje si môžete rezervovať na tel.čísle 052/7722944

Strasti a slasti informačnej bezpečnosti
2024-07-26 10:00 | Kníhkupectvo Christiania, Námestie sv. Egídia 3004/108, Poprad, Slovenská republika
Pozývame na prednášku odborníka na informačnú bezpečnosť Tomáša Kriššáka s názvom Strasti a slasti informačnej bezpečnosti.
A o čom to bude?
– Osvedčené postupy na overovanie spoľahlivosti informácií v digitálnom prostredí
– Stratégie na zlepšenie duševného zdravia pri používaní nových informačných technológií
– Praktické tipy a triky na ochranu seba a vašich blízkych pred online hrozbami
– Spôsoby ako nahradiť polarizujúci vplyv hoaxov porozumením a pokojom vo vzťahoch
– Ako nám pomáha EU chrániť obyvateľstvo a informačný priestor pred vplyvom falošných správ
Tomáš Kriššák je odborník na informačnú bezpečnosť, zakladal projekty Checkbot, Sebavedomé Slovensko, či vzdelávaciu platformu HOPE – Hall of positive engagement, venuje sa rozvoju kritického myslenia, hodnotovému vzdelávaniu a mediálnej gramotnosti. Pracuje v technologickej spoločnosti Gerulata technologies. Vydáva tiež vzdelávacie komiksy a iné publikácie. Pochádza z Poprade. Žije a pracuje v Bratislave.
Srdečne pozývame.

Prekvapenia a omyly o dinosauroch a praveku
2024-05-29 09:00 - 10:00 | Kníhkupectvo Christiania, Námestie sv. Egídia 3004/108, Poprad, Slovenská republika
Pozývame vás na interaktívnu prednášku pre deti aj dospelých o svete pravekých zvierat. Sprievodcom nám bude paleontológ, vedecký publicista a autor knihy Odhaľ a spoznaj dinosaury Dušan Valent.

Postsedliaci – beseda s Jurajom Buzalkom
2024-05-23 10:00 | Kníhkupectvo Christiania, Námestie sv. Egídia 3004/108, Poprad, Slovenská republika
V spolupráci s vydavateľstvom Mamaš vás pozývame na besedu so sociálnym antropológom Jurajom Buzalkom, autorom knihy Postsedliaci: Slovenský ľudový protest.
V knihe Postsedliaci sa autor nemilosrdne pozerá na Slovákov, vecne a kriticky komentuje naše ilúzie o sebe i naše utkvelé predstavy o fungovaní sveta. Kľúčové udalosti slovenských dejín aj súčasného života glosuje s nadhľadom a oslobodzujúcim ostrovtipom.
Juraj Buzalka pôsobí na Univerzite Komenského v Bratislave a venuje sa témam spoločenských a kultúrnych zmien a politických hnutí.
Moderuje Alexandra Petrášová.
Vstupné dobrovoľné.

Beseda s Michalom Pastierom v Martinuse v Poprade
2024-05-22 10:30 | Martinus – Poprad OC Fórum, OC Fórum, Námestie svätého Egídia 3290/124, Poprad, 058 01, Slovenská republika
Ako zaujať a predať vo svete chaosu a sekundovej pozornosti? Na túto otázku odpovedá svojou knihou Michal Pastier, podnikateľ, investor a marketér s vyše pätnásťročnou praxou. Žltá kniha budovania značky spája brandbuilding a efektívne podnikanie do jedného celku. Krok za krokom pomáha všetkým, ktorí rozmýšľajú o vybudovaní novej značky, transformovaní existujúcej firmy, produktu alebo samého seba.
Ak sa chcete naučiť, ako zarobiť viac a zároveň ušetriť mnoho času a energie, príďte 22.5. o 18:30 na besedu s autorom do Martinusu v Poprade.
📚 Viac o knihe nájdete tu: www.martinus.sk/2701963-zlta-kniha-budovania-znacky/kniha

Sto pod nulou - Art Davidson v Christianii
2024-04-19 10:00 - 11:00 | Kníhkupectvo Christiania, Námestie sv. Egídia 3004/108, Poprad, Slovenská republika
Pocitová teplota mohla dosiahnuť mínus sto stupňov, no ani to ich nezastavilo. Partia ôsmich horolezcov sa v roku 1967 rozhodla podniknúť zimný prvovýstup na najvyššiu severoamerickú horu Denali známu ako Mount McKinley.
🌡️ Ako mohli vzdorovať zime, víchrom a nedostatku kyslíka vo výškach nad 5000 metrov? Ako sa vysporiadali so situáciami, keď pocitová teplota klesla na mínus sto stupňov a oni zostali uväznení v ľadovom masíve?
🙌 Pozývame vás na stretnutie s Artom Davidsonom, jedným z účastníkov expedície, ktorá prepísala horolezecké dejiny a zároveň sa stala námetom jeho dokumentárnej knihy Sto pod nulou ❄️
🎤 S Artom sa bude rozprávať Mirka Šulcová
Vstupné dobrovoľné.

Erik Baláž v Christianii
2024-03-28 10:00 - 11:00 | Kníhkupectvo Christiania, Námestie sv. Egídia 3004/108, Poprad, Slovenská republika
Pozývame vás na besedu s ochranárom, filmárom a aktivistom Erikom Balážom.

Kúsky reality - Vedátor v Christianii
2024-02-13 10:00 - 11:30 | Kníhkupectvo Christiania, Námestie sv. Egídia 3004/108, Poprad, Slovenská republika
Kníhkupectvo Christiania pozýva na predstavenie knihy Kúsky reality teoretického fyzika a popularizátora vedy Samuela Kováčika.
Kúsky reality je kniha o najpodivnejších javoch, ktoré skúmame – o cestovaní v čase, vzniku vesmíru, štruktúre priestoru. Je o dvoch pilieroch modernej fyziky – teórii relativity a kvantovej fyzike. Táto kniha je o čase, priestore a ľuďoch. Nielen tých, ktorí sa ich výskumom zaoberali, ale nás všetkých, ktorým čas a priestor poskytujú základné ihrisko našej existencie. Takéto poznávanie vie človeka nadchnúť aj vyčerpať, tak sa riadne pripravte – čaká nás veľká jazda!
Samuel Kováčik (34) založil projekt Vedátor v roku 2016. Samuel je teoretický fyzik, dizertáciu získal na FMFI UK, odkiaľ sa pobral na Dublinský inštitút pokročilých štúdií, kde získal výskumný grant od Írskej výskumnej nadácie.
Vo výskume sa zaoberá modifikáciami kvantovej mechaniky, numerickými simuláciami a maticovými modelmi. Karmu si napravuje písaním článkov o čo najnormálnejších témach ako oblaky, rôzne zvieratá či stromy. Vo voľnom čase trochu športuje (beh, gym, lozenie), číta, varí a hráva hry. Minulý rok mu vyšla knihy Obyčajné zázraky, Kúsky reality sú jeho druhou knihou.
Vstupné dobrovoľné!

Ako je na tom slovenská architektúra?
2024-02-09 10:00 | Kníhkupectvo Christiania, Námestie sv. Egídia 3004/108, Poprad, Slovenská republika
Pozývame vás na diskusiu k publikácii Správa o slovenskej architektúre. Zbierku kritických esejí
na tému súčasnej slovenskej architektúry, verejného priestoru a mestského plánovania prídu za
autorský kolektív predstaviť Monika Bočková a Maria Novotna .
V dialógu s architektom Matus Antolik hostky priblížia potrebu hlbšej reflexie nad
súčasným stavom architektúry, ktorá motivovala vydanie knihy. Zamerajú sa pritom na špecifiká
slovenskej architektonickej tvorby v rokoch 2020 až 2022, ale aj na pálčivé témy akými sú
výstavba v Demänovskej doline či plánovaný development na území bratislavského Lida.
Správa o slovenskej architektúre je kompilácia esejí, ktoré si všímajú širší spoločenský kontext
architektúry, skúmajú postavenie architektonického dedičstva či vzťah architektúry k prírodnému
prostrediu a reflektujú aj problematické témy, ako je architektúra a vojnový konflikt či politizácia
verejného priestoru. Správa pozostáva zo siedmich esejí:
● členovia Oddelenia architektúry Historického ústavu SAV v úvodnom texte zmapovali
uplynulé roky súčasnej slovenskej architektúry so zreteľom na širší spoločenský kontext,
čo ilustrujú fotografie architekta Petra Jurkoviča
● verejným stavbám z čias socializmu a ich osudu v neoliberálnom kapitalizme sa ďalej
venuje Henrieta Moravčíková
● problematiku turizmom poháňanej výstavby v Demänovskej doline približuje Mária
Novotná
● kontroverzií developovania na území lužného lesa v Bratislave sa venujú Ivana
Rumanová a Peter Szalay
● o vojnou zničenej ukrajinskej architektúre reportuje priamo z frontu Lina Degtyarova
● desaťročnú snahu o záchranu liečebného domu Machnáč popisuje Martin Zaiček
● témou pamäte a pamätníkov sa vo filozofickej eseji zaoberá Silvester Lavrík
Tešíme sa na vás! Podujatie vzniklo v spolupráci s Oddelenie architektúry a Slovart – vydavateľstvo najlepších kníh.
